તેર નંબરની સીડીમાં શ્રી વલ્લભાધીશે અંતઃકરણને ઉદ્દેશીને આજ્ઞા કરે છે કે દોષ વગરનું દૈવશ્રી કૃષ્ણ જ હોવાથી અંતઃકરણમાં રહેલા અવશેષ દોષો પૂર્ણ રીતે કાઢી નાખવાને શ્રી કૃષ્ણથી અન્ય કોઈ દેવ નથી. જીવ પોતાની શક્તિ પ્રમાણે દોષ કાઢવા પ્રયત્ન કરી શકે છે. પણ તે વડે પૂરેપૂરા દોષ નીકળી શકતા નથી. જેથી અવશેષ રહેલા દોષોનો ભક્તના ઉપર કરૂણા કરી પોતેજ નાશ કરે છે. સ્વભાવ પર પૂર્ણ વિજય ન થવાથી સ્વભાવ દોષને લીધે કેટલાક ભક્તોને પોતાની સ્થિતિ બાબતમાં ચિંતા રહેતી હોય, તેમની ચિંતા દૂર થવા માટે અંતઃકરણ પ્રબોધમાં શ્રી મહાપ્રભુજીએ આજ્ઞાઓ કરી છે.